da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da en da en da da da da da en da pt da da da da da da da da da fr nb es es es en sv da ca nb da da da da da da da da nb en da da en da en da en
Ny amerikansk præsident: Hvordan kan EU's forhold til USA forbedres? - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside INTERNATIONALT Ny amerikansk præsident: Hvordan kan EU’s forhold til USA forbedres?
Joe Biden. Author: Michael Stokes - wikipedia
En ny præsident i USA indtræder, og det giver en mulighed for at genstarte de transatlantiske relationer. Find ud af her hvad EU tilbyder at samarbejde om.
Europa og Amerika har traditionelt været allierede, men under Donald Trump har USA ageret mere egenrådigt og trukket sig ud af flere traktater og internationale organisationer.
Med Joe Biden, der officielt tager over den 20. januar, ser EU en mulighed for at genskabe samarbejdet.
Den 2. december 2020 fremsatte Europea-Kommissionen et forslag til en ny transatlantisk dagsorden, der giver parterne mulighed for at samarbejde om forskellige problemstillinger. Rådet har ligeledes understreget vigtigheden af partnerskabet i sine topmødekonklusioner fra den 7. december. Parlamentet ser også frem til et tættere samarbejde. Den 7. november tweetede Parlamentets formand David Sassoli: “Verden har brug for et stærkt samarbejde mellem Europa og USA – særligt i disse vanskelige tider. Vi ser frem til at samarbejde om at bekæmpe Covid-19, klimaforandringer og den stigende ulighed.”
Både USA og EU har meget at vinde med tættere forbindelser, men mange udfordringer og forskelligheder består.
Selvom Covid-19 udgør en global trussel, valgte Trump alligevel at trække USA ud af Verdens Sundhedsorganisation (WHO). EU og USA kan samarbejde om finansiere udviklingen og distributionen af vacciner, tests og behandlinger såvel som arbejde på forebyggelse, parathed og modsvar.
Sammen kan EU og USA skubbe på for at få ambitiøse aftaler ved dette års FN-topmøde om klima og biodiversitet, samarbejde om udviklingen af grønne teknologier og designe en juridisk ramme for bæredygtig finansiering.
Teknologi, handel og standarder
EU og USA har haft deres andel af uenigheder om handel fra genmodificerede fødevarer til hormonbehandlet kød. Men begge har meget at vinde ved at fjerne barrierer. I 2018 lagde Trump afgifter på stål og aluminimum fra EU, og EU svarede igen ved at lægge afgifter på amerikanske produkter. Biden som ny præsident vil være en chance for nye konstruktive forhandlinger.
EU og USA kan ligeledes samarbejde om at reformere Verdens Handelsorganisation (WTO), beskytte vigtige teknologier og fastsætte nye regler og standarder. USA blokerer lige nu for organisationens tvistbilæggelsesmekanismer.
Kommissionen har også tilbudt samarbejde om udfordringer forbundet med digitaliseringen, som f.eks. fair beskatning og markedsforstyrrelser. Da en stor del af de førende digitale virksomheder er amerikanske, kan skatteområdet blive et følsomt et.
EU og USA deler også en forpligtelse om at udbrede demokrati og menneskerettigheder. Men i nogle tilfælde har de været uenige om, hvordan man bedst gør det.
De står begge over for udfordringen om, hvordan man bedst håndterer Kina. Under Trump har USA været mere konfrontatorisk, mens EU har fokuseret mere på diplomati. I december 2020 blev EU’s forhandlere enige om en Omfattende Investeringsaftale med Kina. Aftalen bliver lige nu set efter af Parlamentet. Parlamentets godkendelse er nødvendig, før den kan træde i kraft. Det nye amerikanske lederskab er en ny mulighed ofr at koordinere deres tilgange mere og bedre.
Iran er et andet emne, hvor EU og USA har haft forskellige tilgange. Begge parter var involverede i atomaftalen med Iran, der skal forsøge at undgå, at landet udvikler atomvåben, indtil Trump fra USA ud af aftalen i 2018. En ny præsidentperiode kan blive startskudet til at få en fælles tilgang.
Tidligere artikel2021 – Europaåret för järnvägen
Næste artikelHvordan kan EU hjælpe små virksomheder med at blive robuste under pandemien?
RELATEREDE ARTIKLERMERE FRA FORFATTEREN
Vil sygefravær omfatte menstruation i flere lande?
Mikhail Gorbachev: “Vi er nødt til at give afkald på magtpolitikken”
Dyrere mad men ingen mangel i kølvandet på krigen
Kommunikationsforsker: Ruslands kommunikation er absurd – men kan stadig få fodfæste
Udforskning af årsager til migration – Hvorfor migrerer mennesker?
MEP’erne vil nedtrappe migrationssituationen med Tyrkiet
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...